
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 47 

5 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου 
του τουρκικού λουτρού στην οδό Ραδαμάνθυος 

25, στην παλιά πόλη Ρεθύμνου. . 1 

Δημοσίευση Εκθέσεως Εκτιμήσεως περιουσιακών 

στοιχείων του Δήμου Αθηναίων. 2 

Σύσταση Νομικού Προσώπου στο Ν. Κορινθίας με 
την επωνυμία «Οργανισμός Αθλητισμού και Νεο¬ 
λαίας Δήμου Ξυλοκάστρου. 3 

Συμπλήρωση της 18523/30.5.92 απόφασης του 

Υπουργού Εσωτερικών. 4 

Συμμετοχή Κοινοτήτων Χαραυγής και Χατζή Ν. 
Μεσσηνίας στον Αναπτυξιακό Σύνδεσμο «ΝΑΥΑν 

ΡΙΝΟ»./ 5 

Συμμετοχή Κοινότητος Λαχανάδας Ν. Μεσσηνίας 
στον Αναπτυξιακό Σύνδεσμο «ΟΙΝΟΥΣΕΣ». . 6 

Συμμετοχή Κοινοτήτων Βλαχόπουλου και Παπα- 
φλέσσα Ν. Μεσσηνίας στον Αναπτυξιακό Σύνδε-* 


σμο «ΝΕΣΤΩΡ». 7 

Σύσταση Νομικού Προσώπου στην κοινότητα Σταυ¬ 
ρού Ν. Φθ/δας με την επωνυμία «Σχολική Επί- 4 
τροπή Νηπιαγωγείου Σταυρού Ν. Φθ/δας». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 12655/26.5.92 από¬ 
φαση Νομάρχη Φθιώτιδας. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠ0/ΑΡΧ/Β1/Φ38/61670/1205 π.ε. (1) 


Χαρακτηρισμός ως ιστορικού διατηρητέου μνημείου 
του τουρκικού λουτρού στην οδό Ραδαμάνθυος 25, 
στην παλιά πόλη Ρεθύμνου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 
987/Β728.11.91 και ΦΕΚ 17/Β716.1.92) «Μεταβί¬ 
βαση αρμοδιοτήτων'Υπουργού κ.λπ.». 


2. Τις διατάξεις του Κ.Ν. 5351/32 «Περί Αρχαιοτή¬ 
των» (άρθρο 52). 

3. Την ομόφωνη γνωμοδότηση του Τοπικού Συμβου¬ 
λίου Μνημείων Δυτικής Κρήτης, όπως αυτή διατυπώ¬ 
θηκε στην αριθ. 4/8.12.92 συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
τουρκικό λουτρό της οδού Ραδαμάνθυος 25, στην πα¬ 
λιά πόλη Ρεθύμνου, επειδή είναι το σημαντικότερο 
δείγμα δημοσίου τουρκικού λουτρώνα στην πόλη. 

Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Ιανουάριου 1993 

Με εντολή Υπουργού 
Ο Προϊστάμένος 
ΝΙΚΟΛΑΟΣ ΖΙΑΣ 

-+- 

Αριθ. 636/93 (2) 

Δημοσίευση Εκθέσεως Εκτιμήσεως περιουσιακών 
στοιχείων του Δήμου Αθηναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 1 εδαφ. 1 του Π.Δ/τος 
της 16.1.1930 «περί Τεύχους Ανωνύμων Εταιρειών» 
και το άρθρο 9 παρ. 6 του Β.Δ. 174/1963 «Περί κωδι- 
κοποιήσεως των διατάξεων του Ν. 2190/20 εις ενιαίον 
κείμενον», το άρθρο 1 του Ν.Δ. 532/70 σε συνδυασμό 
με τις διατάξεις του Β.Δ. 708/70 και 191/1972. 

2. Το Ν.Δ. 1147/1972. 

3. Τις διατάξεις του Ν. 1235/82. 

4. Την κοινή απόφαση του Νομάρχη Αττικής και Νο¬ 
μάρχη Διαμ/τος Αθηνών 12843/8.7.82. 

5. Την Έκθεση της Επιτροπής Εκτιμήσεως του άρ¬ 
θρου 9 του Κ.Ν. 2190/20, αποφασίζουμε: 

Εγκρίνουμε τη δημοσίευση της πιο πάνω εκθέσεως 

στο Τεύχος Β' της εφημερίδας της Κυβερνήσεως σύμ¬ 
φωνα με το άρθρο 6 της με αριθμό ΥΑ 25027/1984 
(ΦΕΚ 244/19.4.84 τεύχος Β). 

Αθήνα, 20 Ιανουάριου 1993 

Με εντολή Νομάρχη 
Ο Διευθυντής 
Β. θ. ΓΙΑΝΝΑΚΟΠΟΥΛΟΣ 

ΕΚΘΕΣΗ 

Εκτίμησης της χρήσης για μία πεντηκονταετία (50) ακι¬ 
νήτου κ.λπ. ιδιοκτησίας Δήμου Αθηναίων. 

Αθήνα, 4 Ιανουάριου 1993 
Προς την 
Νομαρχία Αθηνών 
1η Δ/νση Εμπορίου 
* Τμήμα 

Σταδίου 60 

Σε εκτέλεση της 20257/92 απόφαση σας οι υπογρά- 
φοντες: 

1. Νικόλαος Κατσουρίδης Δ/ντής Υπ. Εμπορίου. 

2. Βασίλειος Γιαμούζης Υπάλληλος του ίδιου Υπουρ¬ 
γείου. 

3. Κων/νος Αστραπέλος Εκπρόσωπος του ΤΕΕ, που 
οριστήκαμε μέλη της Επιτροπής του άρθρου 9 του Κ.Ν. 
2190/20 «περί Ανωνύμων Εταιρειών», όπως ισχύει σή¬ 
μερα, κάναμε αυτοψία για την εξακρίβωση της αξίας 
της χρήσης για μία πεντηκονταετία ακινήτου του Δή¬ 
μου Αθηναίων, που βρίσκεται στην οδό Ξενοφώντος 
αριθμός 7, ως' επίσης 5 γραφεία, δύο βιβλιοθήκες, 3 
καρέκλες, 4 πολυθρόνες, 1 γραφομηχανή και 2 τηλε¬ 
φωνικές γραμμές, προκειμένου η αξία αυτή να εισφερ- 
θεί σε αύξηση του Μ.Κ. της Δημοτικής Επιχείρησης 
«ΑΣΦΑΛΕΙΕΣ ΔΗΜΟΥ ΑΘΗΝΑΙΩΝ». 

Το πόρισμά μας έχει ως ακολούθως: 

1) ΑΚΙΝΗΤΟ 

Πρόκειται για το κτίριο που βρίσκεται στην οδό Ξενο¬ 
φώντος 7 και αποτελείται από ένα ισόγειο και Α' και Β’ 
όροφο είναι κλασσικής μορφής με αξιόλογα αρχιτεκτο¬ 
νικά και μορφολογικά στοιχεία και έχει επισκευασθεί το 
1984. 

Είναι μέσα στο ιστορικό κέντρο των Αθηνών και έχει 
χαρακτηρισθεί διατηρητέο. 

Σήμερα χρησιμοποιείται το ισόγειο από το πνευμα¬ 
τικό κέντρο του Δήμου Αθηναίων για εκθέσεις και οι 
δύο όροφοι για εκθέσεις από την «γκαλερί Ωρα». 

Το κτίριο είναι πέτρινο με πατώματα ξύλινα στους 
ορόφους, τα ανοίγματα στην όψη της Ξενοφώντος 
έχουν πλαίσια από πεσσούς Ιωνικού ρυθμού δεξιά και 
αριστερά και άνωθεν των ανοιγμάτων υπάρχουν και τα 
χαρακτηριστικά επίκρανα. Τέτοια πλαίσια υπάρχουν και 
στις δύο πλευρές του κτιρίου. 

Γείσα υπάρχουν μεταξύ των ορόφων, το μπαλκόνι 
του ορόφου έχει ανάγλυφα φουρούσια και νεοκλασσι- 
κού σχεδιασμού κιγκλίδωμα. 

Το κτίριο επιστρέφεται με γείσο που έχει οδοντωτή 
ταινία καθώς και ακροκέραμα. 

Το κτίσμα έχει ωφέλιμη επιφάνεια εις μεν το ισόγειο 


122,20 τ.μ. εις τον πρώτο όροφο 152,00 τ.μ. εις δε τον 
δεύτερον όροφον 179,00 τ.μ. ήτοι συνολικό 453,20 τ.μ. 

Κατά τα λοιπά όπως λεπτομερώς αυτό περιγράφεται 
στην από Δεκεμβρίου 1992 Τεχνική Έκθεση της Μη¬ 
χανικού Καλλιόπης Καλοκύρη. 

Το παραπάνω ακίνητο περίιήλθε στην κυριότητα του 
Δήμου Αθηναίων με την από 26.8.39 Διαθήκη Αντω¬ 
νίου Σπυρίδωνος Αντωνιάδη με την οποία παραχωρεί 
της όλης περιουσίας εις τον ανιψιόν του Ιωάννη Ανδρέα 
Αντωνιάδη Αρχιτέκτονα, ο οποίος απεβίωσε την 
25.4.1977 ως προκύπτει από την ληξιαρχική πράξη θα¬ 
νάτου. 

Το Δημοτικό Συμβούλιο στην 114 συνεδρίαση της 
10.8.1939 έκανε αποδοχή του κληροδοτήματος με την 
πράξη 5214/39. 

Σημειώνεται όμως ότι δεν έχει γίνει μεταγραφή στα 
βιβλία μεταγραφών του Υποθηκοφυλακείου. 

Το υπό εκτίμηση ακίνητο αποτιμάται με βάση την 
αξία αντικειμενικού προσδιορισμού στο ποσόν των δρχ. 
43.148.701. 

Όπως δέχεται το Υπουργείο Οικονμικών η μέση ετή¬ 
σια αποδοτικότητα από την εκμίσθωση ακινήτου ανέρ¬ 
χεται σε 4% εκ της αντικειμενικής του αξίας. 

Με την προσέγγιση αυτή το ετήσιο μίσθωμα του ει- 
σφερομένου κατά χρήση ακινήτου ανέρχεται σε 
43.148.701 χ 701 χ 4% = 1.725.948 δρχ. ετήσια και 
μηνιαία σε 144.000 περίπου. 

Επειδή όμως το προσδοκόμενο μίσθωμα των 
144.000 δραχμών κατά μήνα θα έπρεπε να καταβληθεί 
τμηματικά στην αρχή κάθε μήνα κατά την διάρκεια της 
πεντηκονταετίας, θα πρέπει νά βρεθεί η παρούσα αξία 
του με επιτόκιο το τρέχον των Τραπεζικών καταθέσεων 
που ανέρχεται σε 18%. 

Χρησιμοποιούμε λοιπόν για να βρούμε την παρούσα 
αξία των μελλοντικών μισθωμάτων του μαθηματικό 
τύπο εύρεσης της παρούσης αξίας ράντας ο οποίος εί¬ 
ναι: 


όπου Η= το ετήσιο μίσθωμα )= το επιτόκιο και π-η 
διάρκεια χρήσης 
και έχουμε: 


Π.Α. 


1.726.000 


[1-(1+0,18)-“] 
ΟΪ8 


[1-1/1,18“) 

= 1.726.000 --- = 1.726.000x5,554 = 9.586.204 δρχ. 

0,18 

Συνεπώς η σημερινή αξία χρήσης του παραπάνω ακι¬ 
νήτου και για διάρκεια 50 ετών ανέρχεται στο ποσόν 
των δρχ. 9.586.204 και προς στρογγυλοποίηση 
10.000.000 δρχ. 

2. Βοηθητικός εξοπλισμός αποτελούμενος από 5 
γραφεία, 2 βιβλιοθήκες, 3 καρέκλες, 4 πολυθρόνες 
γραφείου, 1 γραφομηχανή και 2 τηλεφωνικές γραμμές 
ΟΤΕ παραχωρούμενα κατά χρήση για όσο χρόνο λει¬ 
τουργεί η επιχείρηση. 

Η Επιτροπή λόγω της παλαιότητας του εξοπλισμού 
αυτού και του γεγονότος ότι έχει πλήρως αποσβεσθεί 
δεν αποδίδει ουδεμία αξία για την χρήση του. 

ΣΥΜΠΕΡΑΣΜΑ 

Ύστερα από τα παραπάνω ομόφωνα γνωμοδοτούμε 
ότι η αξία χρήσης για μία πεντηκονταετία του εν λόγω 
ακινήτου ιδιοκτησίας Δήμου Αθηναίων ανέρχεται συνο¬ 
λικά στο ποσόν των δέκα εκατομμυρίων δραχμών 
(10.000.000). 

Σημειώνεται ότι επειδή το παραπάνω ακίνητο δεν 
έχει ακόμη μεταγράφει δεν υπάρχουν πιστοποιητικό 
μεταγραφών και ούτε βαρών και η Επιτροπή δεν είναι 
δυνατόν να προβεί σε τέτοιο έλεγχο. 

Η Επιτροπή 

ΝΙΚ. ΚΑΤΣΟΥΡΙΔΗΣ ΒΑΣ. ΓΙΑΜΟΥΖΗΣ 

ΚΩΝ/ΝΟΣ ΑΣΤΡΑΠΕΛΛΟΣ 
-♦- 

Αριθ. 17784 (3) 

Σύσταση Νομικού Προσώπου στο Ν. Κορινθίας με την 

επωνυμία «Οργανισμός Αθλητισμού και Νεολαίας 

Δήμου Ξυλοκάστρου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89. 

2. Τις διατάξεις του Π.Δ. 250/89 «μεταβίβαση αρμο¬ 
διοτήτων του Υπ. Εσ. στους Νομάρχες». 

3. Την 323/92 απόφαση του Δημοτικού Συμβουλίου 
Ξυλοκάστρου, αποφασίζουμε: 

Εγκρίνουμε τη: 

1. Σύσταση ίδιου Νομικού Προσώπου με την επωνυ¬ 
μία «Οργανισμός Αθλητισμού και Νεολαίας» Δήμου Ξυ¬ 
λοκάστρου. 

2. Σκοπός του Νομικού αυτού προσώπου είναι: 

α) Η δημιουργία και λειτουργία αθλητικών κέντρων 
και γυμναστηρίων, χώρων αθλοπαιδιών και γυμναστι¬ 
κής έτσι που να καλύπτονται οι αυξημένες ανάγκες για 
άθληση των συμπολιτών μας, ιδιαίτερα των νέων, η 
ανάπτυξη μαζικού αθλητισμού και η κοινωνικοποίηση 
των συμπολιτών μας. 

β) Για την επιτυχία των σκοπών του το Νομικό Πρό¬ 
σωπο θα συνεργάζεται με όλους τους φορείς και παρά¬ 
γοντες (Κρατικούς, Αθλητικούς Συλλόγους, Ενώσεις 
κ.λπ.). 

3. Πόροι αυτού είναι: 

α) Ετήσια επιχορήγηση του Δήμου δρχ. 2.000.000 
τουλάχιστον. 

β) Επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς 
το Δήμο Ξυλοκάστρου, για το Νομικό τούτο Πρό¬ 
σωπο. 


γ) Κάθε είδους εισφορές, δωρεές, κληρονομιές, 
κληροδοσίες, συνδρομές πολιτών, Οργανισμών, Σωμα¬ 
τείων κ.λπ. 

δ) Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό πρόσωπο και 
ε) Πρόσοδοι από τη δική του περιουσία. 

4. Το Νομικό Πρόσωπο διοικείται: 

από δμελές Διοικητικό Συμβούλιο, που θα το απαρτί¬ 
ζει: 

α) ο Δήμαρχος ή ο οριζόμενος από αυτόν Αντιδήμαρ- 
χος ή Δημοτικός Σύμβουλος ως Πρόεδρος αυτού, 
β) δύο (2) Δημοτικοί Σύμβουλοι και 
γ) δύο (2) πολίτες. 

Τα μέλη του Διοικητικού Συμβουλίου με στοιχεία (β) 
και (γ) ορίζονται από το Δημοτικό Συμβούλιο. Η θητεία 
των μελών του Διοικητικού Συμβουλίου ακολουθεί την 
δημοτική περίοδο. Τον Πρόεδρο όταν απουσιάζει ή κω¬ 
λύεται τον αναπληρώνει ο Αντιπρόεδρος, τον οποίο 
εκλέγει το Διοικητικό Συμβούλιο από τα μέλη του. 

5. Περιουσία του Νομικού αυτού προσώπου είναι: 
α) Οι κάτωθι Αθλητικοί χώροι: 

Κλειστό Γυμναστήριο Ξυλοκάστρου. 

Γήπεδο ποδοσφαίρου. 

Δύο γήπεδα βόλεϋ 

Γήπεδα τέννις περιοχής Σύθα και οι παιδικές χαρές 
που ήδη λειτουργούν. 

6. Το Νομικό πρόσωπο θα χρησιμοποιεί χωριστή 
σφραγίδα, που κυκλικά θα φέρει χαραγμένες τις λέξεις 
Ελληνική Δημοκρατία - Οργανισμός Αθλητισμού και 
Νεολαίας Δήμου Ξυλοκάστρου και στη μέση το Εθνό¬ 
σημο, θα στεγάζεται σε ανάλογο χώρο του Δήμου, ο 
οποίος παραχωρείται για χρήση. 

7. Το Νομικό Πρόσωπο εκπροσωπείται στα δικαστή¬ 
ρια και σε κάθε Δημόσια Αρχή από τον Πρόεδρο και σε 
περίπτωση απουσίας ή κωλύματος αυτού από τον Αντι¬ 
πρόεδρο. 

8. Από τις διατάξεις αυτής της απόφασης προκαλεί- 

ται δαπάνη σε βάρος του προϋπολογισμού του Δήμου 
Ξυλοκάστρου, το ύψος της οποίας δεν μπορεί να προσ¬ 
διοριστεί. . - 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Κόρινθος, 30 Οκτωβρίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

■ -♦- - 

Αριθ. ΕΣ 24298 (4) 

Συμπλήρωση της 18523/30.5.92 απόφασης του 
Υπουργού Εσωτερικών. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: α) των άρθρων 162,163, 260-267 
του Π.Δ. 323/89 (ΔΚΚ). ·. 

β) του Π.Δ. 250/89 (μεταβίβαση αρμοδιοτήτων στο 
Νομάρχη) 

γ) του Ν. 2190/1920. 

2. Τις αρ. 85050/84 και 20133/87 εγκυκλίους του 
Υπουργείου Εσωτερικών. 

3. Την αρ. 18523/30.5.86 απόφαση του Υπουργού 
Εσωτερικών με την οποία συστήθηκαν η «ΔΗΜΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ» του Δήμου 
Σκοπέλου (ΦΕΚ 522/21.7.86 τ. Β'). 

4. Την αρ. 218/92 απόφαση του Δημοτικού Συμβου¬ 
λίου Σκοπέλου με την οποία εγκρίνεται η αρ. 12/92 
απόφαση του Διοικητικού Συμβουλίου της «Δημοτικής 
Επιχείρησης Τουριστικής Ανάπτυξης» περί συμπλήρω¬ 
σης της ανωτέρω απόφασης-ένστασης πράξης του 
Υπουργού Εσωτερικών (αρ. 18523/86), αποφασί¬ 
ζουμε: 

Συμπληρώνουμε την αρ. 18523/30.5.86 απόφαση 
του Υπουργού Εσωτερικών περί σύστασης της επιχεί¬ 
ρησης του Δήμου Σκοπέλου με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ» στο 
σημείο που αναφέρεται στους σκοπούς αυτού ως κα¬ 
τωτέρω: 

5. Η συμμετοχή της επιχείρησης στους τομείς του 
Πολιτισμού, ύδρευσης, αποχέτευσης, καθαριότητας, 
με την οικονομική ενίσχυση των τομέων αυτών (εκ μέ¬ 
ρους της επιχείρησης). 

Κατά τα λοιπά ισχύει ως έχει η αρ. 18523/86 από¬ 
φαση του Υπουργού Εσωτερικών. 

Η απόφαση αυτή δεν προκαλεί δαπάνη σε βάρος του 
προϋπολογισμού του Δήμου Σκοπέλου και της Δημοτι¬ 
κής Επιχείρησης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 23 Δεκεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-♦- 

Αριθ. 1210 (5) 

Συμμετοχή Κοινοτήτων Χαραυγής και Χατζή Ν. Μεσση¬ 
νίας στον Αναπτυξιακό Σύνδεσμο «ΝΑΥΑΡΙΝΟ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την αριθ. 8099/7.4.89 απόφασή μας, περί Σύστα¬ 
σης Αναπτυξιακού Συνδέσμου Μεσσηνίας «ΝΑΥΑ- 
ΡΙΝΟ», που δημοσιεύθηκε στο ΦΕΚ 340/Β/11.5.89 
και αποτελείται από το Δήμο Πύλου και της κοινότητες 
Μεσοχωρίου, Πηδάσου- Πύλας και Καλλιθέας. 

2. Την αριθ. 71538/20.10.92 απόφαση των Υπουρ¬ 
γών Εσωτερικών Εθνικής Οικονομίας και Περιβάλλο¬ 
ντος, Χωροταξίας και Δημοσίων Έργων με την οποία 
τροποποιήθηκε η αριθ. 60361 /24.10.86 κοινή υπουρ¬ 
γική απόφαση των ιδίων Υπουργών «περί χωρισμού των 
γεωγραφικών ενοτήτων του Νομού Μεσσηνίας, με την 
οποία εντάσσονται οι Κοινότητες Χαραυγής και Χαζή 
από την 17η στην 11η Γ.Ε. του Νομού. 

3. Τις σύννομες αποφάσεις των Κοινοτικών συμβου¬ 


λίων Χαραυγής και Χατζή (Αριθ. 12/92 και 28/91) περί 
συμμετοχής τους στον ως άνω σύνδεσμο. 

4. Τις αριθ. 27/92 και 40/91 αποφάσεις του Διοικη¬ 
τικού Συμβουλίου του Αναπτυξιακού Συνδέσμου 
«ΝΑΥΑΡΙΝΟ» με την οποία γίνεται δεκτή η συμμετοχή 
των κοινοτήτων Χαραυγής και Χατζή στο Σύνδεσμο 
αυτό. 

5. Τις διατάξεις των άρθρων 190 παρ. 5 και 196 του 
Δ.Κ.Κ. (Π.Δ. 323/89), αποφασίζουμε: 

Εγκρίνουμε τη συμμετοχή των κοινοτήτων Χαραυγής 
και Χατζή στον Αναπτυξιακό Σύνδεσμο Μεσσηνίας 
«ΝΑΥΑΡΙΝΟ». 

Κατά τα λοιπά ισχύει η αριθ. 8099/7.4.89 απόφασή 
μας. 

Τα οικονομικά του Συνδέσμου καλύπτονται από τις 
εισφορές των Κοινοτήτων μελών του σε ποσοστό 6% 
επί των τακτικών εσόδων αυτών. 

Η δαπάνη αυτή εκ των προτέρων δεν είναι δυνατόν 
να είναι γνωστή και θα εγγραφεί στο Κ.Δ. 043.9α του 
προϋπολογισμού του ως άνω Συνδέσμου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Καλαμάτα, 15 Ιανουαρίου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

-♦- 

Αριθ. 36926 (6) 

Συμμετοχή Κοινότητος Λαχανάδας Ν. Μεσσηνίας στον 
Αναπτυξιακό Σύνδεσμο «ΟΙΝΟΥΣΕΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την αριθ. 2978/14.2.92 απόφασή μας, περί Σύ¬ 
στασής Αναπτυξιακού Συνδέσμου Μεσσηνίας «ΟΙ- 
ΝΟΥΣΕΣ», που δημοσιεύθηκε στο ΦΕΚ 127/Β/ 
27.2.92 και αποτελείται από τις Κοινότητες Μεθώνης, 
Φοινικούντας - Φοινίκης, Ευαγγελισμού και Καινούρ¬ 
γιου Χωριού. 

2. Την αριθ. 71538/20.10.92 απόφαση των Υπουρ¬ 
γών Εσωτερικών Εθνικής Οικονομίας και Περιβάλλο¬ 
ντος, Χωροταξίας και Δημοσίων Έργων με την οποία 
τροποποιήθηκε η αριθ. 60361/24.10.86 κοινή υπουρ¬ 
γική απόφαση των ιδίων Υπουργών «περί χωρισμού των 
γεωγραφικών ενοτήτων του Νομού Μεσσηνίας, με την 
οποία εντάσσεται η Κοινότητα Λαχανάδας από την 9η 
στην 10η γεωγραφική Ενότητα του Νομού. 

3. Τη σύννομη απόφαση του Κοινοτικού Συμβουλίου 
Λαχανάδας αριθ. 3/92 για τη συμμετοχή τους στον ως 
άνω Σύνδεσμο. 

4. Την αριθ. 11/92 απόφαση του Διοικητικού Συμ¬ 
βουλίου του ως άνω Αναπτυξιακού Συνδέσμου, με την 
οποία γίνεται δεκτή η συμμετοχή της Κοινότητας Λα¬ 
χανάδας στο Σύνδεσμο αυτό. 

5. Τις διατάξεις των άρθρων 190 παρ. 5 και 196 του 
Δ.Κ.Κ. (Π.Δ. 323/89), αποφασίζουμε: 

Εγκρίνουμε τη συμμετοχή της Κοινότητας Λαχανά- 

δας στον Αναπτυξιακό Σύνδεσμο Μεσσηνίας «ΟΙΝΟΥ- 
ΣΕΣ». 

Κατά τα λοιπά ισχύει η αριθ. 2978/92. 

Τα οικονομικά του Συνδέσμου καλύπτονται από τις 
εισφορές των Κοινοτήτων μελών του σε ποσοστό 6% 
επί των τακτικών εσόδων αυτών. 

Η δαπάνη αυτή εκ των προτέρων δεν είναι δυνατόν 
να είναι γνωστή και θα εγγράφει στο Κ.Δ. 043.9α του 
προϋπολογισμού του ως άνω Συνδέσμου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Καλαμάτα, 15 Ιανουάριου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

-♦- - ^ 

Αριθ. οικ. 1209 (7) 

Συμμετοχή Κοινοτήτων Βλαχόπουλου και Παπαφλέσσα 

Ν. Μεσσηνίας στον Αναπτυξιακό Σύνδεσμο «ΝΕ- 

ΣΤΩΡ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την αριθ. 7446/7.4.89 απόφαση, περί Σύστασης 
Αναπτυξιακού Συνδέσμου Μεσσηνίας «ΝΕΣΤΩΡ», που 
δημοσιεύθηκε στο ΦΕΚ 340/Β/11.5.89 και αποτελεί- 
ται από το Δήμο Χώρας και της κοινότητας Αμπελοφύ- 
του - Μυρσινοχωρίου - Φλεσσιάδας - Παλαιού Λουτρού 
Μεταξάδας και Μεταμόρφωσης. 

2. Την αριθ. 71538/20.10.92 απόφαση των Υπουρ¬ 
γών Εσωτερικών Εθνικής Οικονομίας και ΠΕΧΩΔΕ, με 
την οποία τροποποιήθηκε η αριθ. 60361/24.10.86 
κοινή υπουργική απόφαση των ιδίων Υπουργών «περί 
χωρισμού των γεωγραφικών ενοτήτων του Νομού Μεσ¬ 
σηνίας, με την οποία εντάσσονται οι Κοινότητες Βλα¬ 
χόπουλου και Παπαφλέσσα από τις 17η και 19η Γ.Ε. 
αντίστοιχα στην 12η Γ.Ε. του Νομού. 

3. Τις σύννομες αποφάσεις των κοινοτικών συμβου¬ 
λίων Βλαχόπουλου και Παπαφλέσσα (αριθ. 25/92 και 
2/92 αντίστοιχα) για συμμετοχή τους στον ως άνω Ανα¬ 
πτυξιακό Σύνδεσμο. 

4. Τις αριθ. 10/92 και 8/92 αποφάσεις του Διοικητι¬ 
κού Συμβουλίου αντίστοιχα, του Αναπτυξιακού Συνδέ¬ 
σμου «Ο ΝΕΣΤΩΡ» με τις οποίες γίνεται δεκτή η συμ¬ 
μετοχή των Κοινοτήτων Βλαχόπουλου και Παπα¬ 
φλέσσα στο Σύνδεσμο αυτό. 

5. Τις διατάξεις των άρθρων 190 παρ. 5 και 196 του 
Δ.Κ.Κ. (Π.Δ. 323/89), αποφασίζουμε: 

Εγκρίνουμε τη συμμετοχή των κοινοτήτων Βλαχό¬ 
πουλου και Παπαφλέσσα στον Αναπτυξιακό Σύνδεσμο 
Μεσσηνίας «ΝΕΣΤΩΡ». 

Κατά τα λοιπά ισχύει η αριθ. 7446/89 απόφασή μας. 

Τα οικονομικά του Συνδέσμου καλύπτονται από τις 
εισφορές των Κοινοτήτων μελών του σε ποσοστό 5% 
επί των τακτικών εσόδων αυτών. 

Η δαπάνη αυτή εκ των προτέρων δεν είναι δυνατόν 
να είναι γνωστή και θα εγγράφει στο Κ.Α. 043.9α του 


προϋπολογισμού του ως άνω Συνδέσμου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Καλαμάτα, 15 Ιανουάριου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

- ♦- 

Αριθ. ΕΣ. 29558 (8) 

Σύσταση Νομικού Προσώπου στην κοινότητα Σταυρού 

Ν. Φθ/δας με την επωνυμία «Σχολική Επιτροπή Νη¬ 
πιαγωγείου Σταυρού Ν. Φθ/δας». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(ΔΚΚ). 

2. Τις διατάξεις του άρθρου 5 του Ν. 1894/90 «Για 
την Ακαδημία Αθηνών και άλλες εκπαιδευτικές διατά¬ 
ξεις» που δημοσιεύθηκε στο 110/27.8.1990 (τ. Β') 
ΦΕΚ. 

3. Την 88/92 απόφαση του Κοινοτικού Συμβουλίου 
Σταυρού, αποφασίζουμε: 

1. Συνιστούμε Νομικό Πρόσωπο με την επωνυμία 
«Σχολική Επιτροπή Νηπιαγωγείου στην Κοινότητα 
Σταυρού» του Νομού Φθιώτιδας. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αναλώ¬ 
σιμων υλικών κ.λπ. 

- η εκτέλεση μικρών έργων για επισκευή και συντή¬ 
ρηση των διδακτηρίων 

- αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

- η φροντίδα για την εξεύρεση άλλων πόρων και ο 
εφοδιασμός των σχετικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικό¬ 
τερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολι¬ 
κών μονάδων. 

3. Το Νομικό πρόσωπο διοικείται από 7/μελές Διοι¬ 
κητικό Συμβούλιο αποτελούμενο από: 

α) Τον εκάστοτε Πρόεδρο της κοινότητας ή τον Κοι¬ 
νοτικό Σύμβουλο που θα ορισθεί με απόφαση του Κοιν. 
Συμβουλίου, ως Πρόεδρο. 

β) Δύο κοινοτικούς συμβούλους. 

γ) Τον Δ/ντή του Νηπιαγωγείου. 

δ) Έναν εκπρόσωπο του συλλόγου γονέων και κηδε¬ 
μόνων. 

στ) Δύο (2) δημότες ή κάτοικοι της Κοινότητας. 

4. Η θητεία του πρώτου Δ.Σ. του Νομικού Προσώπου 
λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου 
ακολουθεί την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, 
κληροδοσίες κ.λπ. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών. 

ε) Πρόσοδοι από την περιουσία του. 

6. Περιουσία του είναι αυτή που ανήκει στα Σχολικά 
Ταμεία του Νόμου 539/31, είτε στο Ταμείο Ανέγερσης 
Διδακτηρίων (ΤΑΔ), είτε στη Σχολική Εφορία άρθρου 
40 Ν. 1566/85. 

7. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Ακροτελεύτιο άρθρο 

1. Από τις δ/ξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Σταυρού ύψους 500.000 δρχ. περίπου για το τρέχον οί¬ 
κον. έτος και 500.000 δρχ. περίπου για καθένα από τα 
επόμενα οικονομικά έτη. 

2. Για την ανωτέρω δαπάνη έχει εγγράφει πίστωση 
στον πρ/σμό της Κοινότητας Σταυρού ύψους 500.000 
δρχ. με τα στοιχεία ΚΑ 212.1. 


Η παρούσα να δημοσιευθεί στην Εφημερίδα της Κυ¬ 
βέρνησης. 

Λαμία, 8 Ιανουαρίου 1993 
Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην 12655/26.5.92 απόφαση του Νομάρχη Φθιώτι¬ 
δας με την οποία συστήθηκε Νομικό Πρόσωπο του Δή¬ 
μου Λαμιέων με την επωνυμία «4η Σχολική Επιτροπή 
6ου Γυμνασίου - Εσπερινού Γυμνασίου - Εσπερινού Γυ- 
μνασίου - Λυκείου Δήμου Λαμιέων Νομού Φθιώτιδας» 
και δημοσιεύθηκε στο ΦΕΚ 481/27.7.1992 (τεύχος 
Β'), συμπληρώνεται περίπτωση ε' στην παράγραφο Γ 
ως ενδέκατο μέλος του Διοικητικού Συμβουλίου του 
Νομικού Προσώπου ως εξής: «ε. Ένα δημότη (1) που 
θα ορισθεί με απόφαση του Δημοτικού Συμβουλίου». 

Ακροτελεύτιο άρθρο 

1. Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Δήμου 
Λαμιέων ύψους 1.000.000 δρχ. περίπου για το τρέχον 
οικονομικό έτος και 1.000.000 δρχ. περίπου για κα¬ 
θένα από τα επόμενα οικονομικά έτη. 

2. Γ ια την ανωτέρω δαπάνη έχει εγγράφει πίστωση 
στον προϋπολογισμό του Δήμου ύψους 1.000.000 δρχ. 
στον ΚΑ 212.1 

(Από τη Νομαρχία Φθιώτιδας) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρϊου 34 
104 32 

22.3211 ΥΡΕΤ ΘΗ 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ 52.48.188 

* Για φωτοαντίγραφα παλαιών τευχών στην οδό Σολωμου 51 τηλ.: 5/ 4 ,τ 0 'Λ 1 Λα 

* Τμήμα πληροφό ρησης: Για τα δημοσιεύματα των ΦΕΚ Σολωμού 51 τηλ 52 25.713 - 52.4^.54/ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
/ Από 25 σελίδες και πάνω η τιμή πώλησης κάθε φύλλου (θοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 
γ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


το Τεύχος Α' 

» » Β' 


» » Αναπτυξιακών Πράξεων » 

» » Ν.Π.Δ.Δ. » 

» » ΠΑΡΑΡΤΗΜΑ » 

» » Δελτ. Εμπ.& Βιομ. Ιδ. » 

» » Αν. Ειδικού Δικαστηρίου » 

» » Α.Ε. 8ι Ε.Π.Ε. » 

όλα τα Τεύχη εκτός ΤΑΕ-ΕΠΕ » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 










